สวัสดีค่ะ สองสามวันมานี้เรารู้สึกคันบริเวณขามากค่ะ ทั้งต้นขาเลยแต่ไม่มีผื่นใดๆยกเว้นเราจะเกาจนมันแดงเอง ตอนกลางคืน(นอนเปิดแอร์)รู้สึกคันมากจนนอนไม่หลับเลยค่ะแต่พอลองออกมานอนแบบไม่มีแอร์ก็คันอยู่ดี จนตอนกลางวันก็ยังรู้สึกคันยิบๆอยู่เลยค่ะ ไม่ทราบว่าต้องกินยาตัวไหน หรือต้องรักษาอย่างไรคะ?
สวัสดีค่ะ อาการคัน อาจเกิดได้จากหลายสาเหตุ ได้แก่1. โรคทางผิวหนังต่างๆ เช่น- ผื่นภูมิแพ้ผิวหนัง แต่ก็จะมีผื่นให้เห็น- ผิวแห้ง จากอายุที่มาก หรือการอาบน้ำร้อนจัดบ่อยๆ ใช้เจลแอลกอฮอล์ทาบ่อยๆ อากาศหนาวแห้ง เป็นต้น- โรคหิด อาการคันมักจะเป็นมากตอนกลางคืน และมักจะเห็นรอยโรคเป็นตุ่มนูนแดงหรือตุ่มน้ำใส มักพบตามง่ามนิ้วมือ ข้อมือ รอบสะดือ หัวนม ก้น เป็นต้น มัก ไม่พบที่ขา- ติดเชื้อราที่ผิวหนัง มักมีผื่นให้เห็นเช่นกัน โดยมีได้หลายลักษณะ- โรคผิวหนังอักเสบชนิดต่างๆ แต่จะเห็นรอยโรคแบบต่างๆ ที่ผิวหนัง2.โรคทางระบบอื่นๆ ของร่างกาย เช่น ไตเรื้อรัง ตับอักเสบเรื้อรัง เบาหวาน ไทรอยด์เป็นพิษ เป็นต้น3. สาเหตุทางจิตใจ เช่น เป็นโรคจิตเภท ย้ำคิดย้ำทำ ซึมเศร้า เป็นต้นในเบื้องต้น หากมีอาการคันมาก ควรทานกลุ่มยาแก้แพ้ แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น พยายามหลีกเลี่ยงการเกา หลีกเลี่ยงสิ่งที่อาจเป็นสาเหตุทำให้เกิดการแพ้ หากอาการไม่ดีขึ้น หรือผิวหนังมีผื่นขึ้น ควรไปพบแพทย์เพื่อหาสาเหตุค่ะ